पहाड़ी भुजंगा
पहाड़ी भुजंगा (White-bellied drongo), जिसका वैज्ञानिक नाम डिक्रूरस काएरुलेसेंस (Dicrurus caerulescens) है, भुजंगा (डिक्रूरिडाए) कुल के पक्षियों की एक जीववैज्ञानिक जाति है। यह भारतीय उपमहाद्वीप के कई भागों में पाई जाती है। यह कीटाहारी होते हैं। इनका शरीर काला होता है, लेकिन पेट श्वेत रंग का होता है। शारीरिक रचना में कालकलाची (काला भुजंगा) और इनमें एक अंतर यह है कि इनकी पूंछ का अंत दो भागों में बंटता है लेकिन यह विभाजन उतना अधिक नहीं होता जितना कालकलाची में देखा जाता है।